### Beslutning

Godkendt.

### Sagsfremstilling

### Resume og sagens baggrund

Ifølge Servicelovens § 18, skal Kommunalbestyrelsen årligt afsætte et beløb til støtte af frivilligt socialt arbejde. Indstillingsudvalget har udarbejdet en indstilling til fordeling af § 18 midler for 2022. Puljen til fordeling i 2022 udgør i alt 2.349.175 kr. inkl. ubrugte midler fra 2021.

### Indstillinger

Direktøren indstiller, at [adresse] forslag til fordeling af § 18 midler for 2022 godkendes.

### Behandling

Økonomiudvalget, Kommunalbestyrelsen.

### Sagsfremstilling

Ifølge Servicelovens § 18, skal Kommunalbestyrelsen årligt afsætte et beløb til støtte af frivilligt socialt arbejde. Indstilling til fordeling af § 18 midler foretages af Integrationsudvalget og Indstillingsudvalget. Integrationsudvalget behandler § 18 ansøgninger fra foreninger med aktiviteter på integrationsområdet og Indstillingsudvalget de øvrige ansøgninger.

Denne sag vedrører [adresse] forslag til fordeling af § 18 midler, til foreninger der laver frivilligt socialt arbejde, der ikke foregår på integrationsområdet. Integrationsudvalgets indstilling til foreninger på integrationsområdet, behandles på et separat dagsordenspunkt.

I 2022 er der afsat 2.158.351 kr. i budgettet. Der er 190.825 kr. i ubrugte midler fra 2021. Det samlede beløb til fordeling i 2022 er derfor 2.349.175 kr.

På baggrund af de gældende kriterier og prioriteringer for fordelingen af støtte i 2022 har Indstillingsudvalget, på sit møde den 11. november 2021, udarbejdet vedhæftede forslag til fordeling af § 18 støtte for 2022.

### Økonomiske konsekvenser

Ingen. Bevillinger tages fra de afsatte midler.

### Sagens forløb

08-12-2021 Økonomiudvalget 2021
Anbefales.
 15-12-2021 Kommunalbestyrelsen
Godkendt.